# Haworthia retusa

Haworthia retusa és una espècie del gènere Haworthia de la subfamília de les asfodelòidies.

## Descripció

Haworthia retusa és una petita suculenta que forma rosetes fins a 15 de cm de diàmetre, de 10 a 15 fulles carnoses de color verd llima amb puntes translúcides triangulars marcades amb línies longitudinals. En estat salvatge, sol ser una roseta solitparia, mentre que en cultiu pot tenir fillols i fins i tot formar un grup de rosetes. Les fulles són deltoides, recurvades, fins a 8 cm de llargada i fins a 2 cm d'amplada. La inflorescència fa una llargada de fins a 50 cm, sense ramificar, consta de 20 a 30 flors petites tubulars, blanques amb venes de color marró verdós i n'apareixen a finals de la primavera.

## Distribució i hàbitat

Haworthia retusa està estesa a una petita zona de la província sud-africana del Cap Occidental, a prop de Riversdal (entre Bredasdorp fins a Mosselbaai.
Habita els turons més baixes i els terrenys més plans. El seu parent proper, Haworthia turgida, creix en els terrenys més escarpats, rocosos i muntanyencs del nord. És una tendència que les asfodelòidies s'adaptin als penya-segats rocosos escarpats tornant-se més petits i prolífics/agrupats. Aquest sembla ser el cas de H. turgida. Com les dues espècies són extremadament similars i mai se superposen en la distribució, és probable que H. turgida és simplement la forma muntanyenca de H. retusa.

## Taxonomia

Haworthia retusa va ser descrita per L. Duval i publicada a Plantae succulentae in horto Alenconio: 7, a l'any 1809.

### Etimologia

Haworthia: nom en honor del botànic britànic Adrian Hardy Haworth (1767-1833).
retusa: epítet llatí que significa "contundent o amb un vèrtex arrodonit".

### Varietats acceptades

* Haworthia retusa var. retusa: sud- oest de la Província del Cap (Riversdal) (varietat tipus)
* Haworthia retusa var. nigra (M.B.Bayer) M.B.Bayer: sud-oest de la Província del Cap (Bredasdorp)
* Haworthia retusa var. quimutica M.Hayashi: sud-oest de la Província del Cap
* "H. retusa f. geraldii", ara un sinònim de la varietat tipus H. retusa var. retusa.

### Sinonímia

* Aloe retusa L.
* Catevala retusa (L.) Medik.
* Apicra retusa (L.) Willd.

## Referències

* 1 2 «Haworthia retusa» (en anglès). World of Succulents. [Consulta: 11 febrer 2021].
* ↑ Bayer, Bruce. «Volume 4, Chapter 1:- That squadron of Haworthias from Albertinia eastwards.» (en anglès). Haworthia updates. Arxivat de l'original el 2017-05-28. [Consulta: 11 febrer 2021].
* ↑ «Haworthia retusa». World Checklist of Selected Plant Families (WCSP). [Consulta: 11 febrer 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets» (en anglès). [Consulta: 11 febrer 2021].
* ↑ «Sinònims de Haworthia retusa». World Checklist of Selected Plant Families (WCSP). Reial Jardí Botànic de Kew. Arxivat de l'original el 2018-05-21. [Consulta: 11 febrer 2021].
* ↑ «Sinònims de Haworthia retusa». World Checklist of Selected Plant Families (WCSP). Arxivat de l'original el 2021-09-06. [Consulta: 11 febrer 2021].

## Bibliografia

* Bayer, Martin Bruce; van Jaarsveld, Ernst Jacobus. Urs Eggli. Haworthia variegata Sukkulenten-Lexikon. Einkeimblättrige Pflanzen (Monocotyledonen) (en alemany). Stuttgart: Eugen Ulmer, 2001, p. 227. ISBN 3-8001-3662-7 [Consulta: 11 febrer 2021].

## Enllaços externs

* Fotos de Haworthia retusa
* Haworthia retusa a Red List of South African Plants